Tom Erik Nordberg

Tom Erik Heir Nordberg (født 10. juli 1985) er en norsk tidligere fotballspiller.

Nordberg startet sin karriere i moderklubben Vuku, og debuterte allerede i 2003 for Vukus A-lag. Grunnet fysioterapistudier flyttet Nordberg til Nederland og skolelaget Sparta Enschede i en lavere nederlandsk divisjon. Mens han var hjemme i Norge grunnet opphold i studiene, hospiterte han for sin tidligere klubb. Etter en slik kamp måtte Nordberg fraktes til St. Olavs hospital for operasjon av ansiktet, der han hadde fått brudd grunnet en duell med en motspiller.

Da studiene i Nederland var ferdig en gang for alle, ble Nordberg høstsesongen 2007 lånt ut til Levanger, og han fikk permanent kontrakt med klubben påfølgende sesong. Da kontrakten med Levanger gikk ut, valgte Nordberg å melde overgang til den ferske Adeccoligaklubben Ranheim. Der gjorde han sakene sine så bra at Rosenborg ble interessert. Han signerte for Rosenborg Ballklub 6. august 2010, med lengde til 31. desember 2011. Han ble umiddelbart lånt ut til Ranheim ut 2010-sesongen. Etter å ha vært et halvt år på utlån hos Tippeligaklubben FK Haugesund, returnerte han tilbake til RBK 1. august 2011. 15. august 2011 ble han klar for Bodø/Glimt i en byttehandel med Rosenborg der Per Verner Rønning gikk til RBK. Nordberg signerte en konrtrakt med Bodø/Glimt frem til 2013. 

Sommeren 2009 var Nordberg på et tredagers treningsopphold med den engelske Championship-klubben Derby.

Referanser

Eksterne lenker 
 
 Spillerprofil på RBK.no
 Spillerstatistikk på altomfotball.no
 Spillerstatistikk på NIFS.no

Norske fotballspillere
Fotballspillere for Levanger FK
Fotballspillere for FK Bodø/Glimt
Fotballspillere for FK Haugesund
Fotballspillere for Rosenborg BK
Fotballspillere for Ranheim Fotball
Personer fra Levanger kommune
Fødsler i 1985